കൃഷ്ണകേസരം

മാടായിപ്പാറയിലും സമീപമുള്ള ചിലയിടത്തെ ചെങ്കൽപ്പാറകളിലും മാത്രം കാണപ്പെടുന്ന ഒരു ജലസസ്യമാണ് കൃഷ്ണകേസരം.  . ഇവയുടെ കേസരങ്ങളുടെ കൃഷ്ണവർണ്ണമാണ് പേരിനാധാരം. വളരെ ചുരുങ്ങിയ ഒരു പ്രദേശത്തു മാത്രം കാണപ്പെടുന്ന ഈ സസ്യം വംശനാശഭീഷണി നേരിടുന്നു. നഗരവൽക്കരണവും ആവാസവ്യവസ്ഥ മറ്റു രീതിയിൽ മാറ്റപ്പെടുന്നതുമാണ് ഇതിനെ നാശത്തിന്റെ വക്കിൽ എത്തിച്ചിരിക്കുന്നത്. ഏകവർഷിയായ ഈ ചെടി ചെങ്കൽപ്പാറകളിൽ മഴക്കാലത്ത് കെട്ടിനിൽക്കുന്ന വെള്ളത്തിൽ മണ്ണിലേക്ക് ആഴത്തിൽ വേരിറക്കി വളരുന്നു. സമീപസ്ഥലത്തുള്ള ഖനനം ഈ ശുദ്ധജലസസ്യത്തിന്റെ നിലനിൽപ്പിനുതന്നെ ഭീഷണിയായിട്ടുണ്ട്.http://www.iucnredlist.org/details/194157/0

അവലംബം

പുറത്തേക്കുള്ള കണ്ണികൾ  
 കൂടുതൽ വിവരവും കാണുന്ന ഇടങ്ങളും
 http://www.ars-grin.gov/cgi-bin/npgs/html/taxon.pl?419776

വർഗ്ഗം:വംശനാശം നേരിടുന്ന സസ്യങ്ങൾ
വർഗ്ഗം:പുഷ്പങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിലെ സസ്യജാലം